
ОТНОСНО: Актуализиране на размера на единичния разход за почасово възнаграждение на изследователски и друг квалифициран персонал по Програма „Научни изследвания, иновации и дигитализация за интелигентна трансформация“ 2021-2027 г. (ПНИИДИТ) и Програма „Конкурентоспособност и иновации в предприятията“ 2021-2027 г. (ПКИП)


УВАЖАЕМА ГОСПОЖО ИЛИЕВА,  

На 15.01.2024 г. Ръководителят на Управляващия орган на ПНИИДИТ и ПКИП одобри Методология за определяне на единичен разход за почасово възнаграждение на изследователски и друг квалифициран персонал по Програма „Научни изследвания, иновации и дигитализация за интелигентна трансформация“ 2021-2027 г. и Програма „Конкурентоспособност и иновации в предприятията“ 2021-2027 г. (Методология/та). 
В т. 6. „Периодично актуализиране на единичния разход за възнаграждение на персонала“ от одобрената Методология, изрично е предвидена възможността Управляващият орган на ПНИИДИТ и ПКИП периодично да актуализира единичния разход за почасово възнаграждение на изследователския и друг квалифициран персонал при публикуването на актуални данни от Националния статистически институт (НСИ) или Евростат, като приложи начина на определяне на разхода, представен в Методологията и Приложение 1 към нея (файл „Приложение 1_Изчисления-ОВР.xlsx“). Настоящата стойност на единичния разход е в размер на 31 лв./час, като тя е определена на база публикувания от Евростат Индекс на разходите за труд за България за 2022 г. спрямо 2021 г. 
[bookmark: _GoBack]По данни на Евростат, Индексът на разходите за труд (Labour cost index by NACE Rev. 2 activity - nominal value, annual data) за България се е увеличил с 14,1% за 2023 г. спрямо 2022 г. и с 13,9% за 2024 г., спрямо 2023 г. (данните са достъпни на адрес: https://ec.europa.eu/eurostat/databrowser/bookmark/d633b3cd-10b0-40ad-87fd-96f1d190d44b?lang=en ). Увеличението на Индекса на разходите за труд за България за 2023 г. и 2024 г. е основание, стойността на единичния разход за почасово възнаграждение на наетия изследователски и друг квалифициран персонал по ПНИИДИТ и ПКИП да се актуализира като се измени от 31 лв./час на 40 лв./час. Актуализираната стойност е получена, чрез прилагането на метода за изчисляване на разхода, описан в Методологията, като в тази връзка представям актуализирано Приложение 1 (файл Приложение1_Изчисления-ОВР.xlsx“ (LCI) NACE Rev. 2) с видни приложените формули за определяне на единичния разход.
Актуализираният размер на единичния разход в размер на 40 лв./час предлагам да се прилага за процедурите, които ще бъдат обявени за кандидатстване по ПНИИДИТ и ПКИП след одобрение на настоящия размер и публикуването му на интернет страницата на Министерство на иновациите и растежа, както и на федерираните портали на двете програми. За всички обявени процедури, преди настоящата актуализация, предлагам да се прилага досегашния размер на единичния разход за почасово възнаграждение в размер на 31 лв./час.  
	За извършената актуализация на размера на единичния разход за почасово възнаграждение, съгласно Методологията следва да се публикува съобщение, което прилагам. След одобрение, приложеното съобщение, ще се публикува на интернет страницата на МИР, както и на порталите на ПНИИДИТ и ПКИП.	

Приложения (само в електронен вариант през деловодната система):
1. Приложение 1 към Методология за определяне на единичен разход за почасово възнаграждение на изследователски и друг квалифициран персонал по Програма „Научни изследвания, иновации и дигитализация за интелигентна трансформация“ 2021-2027 г. и Програма „Конкурентоспособност и иновации в предприятията“ 2021-2027 г. за определяне на актуализирания размер на единичния разход
2. Съобщение за публикуване на информация относно актуализирания единичен разход за почасово възнаграждение по ПНИИДИТ и ПКИП
		
С уважение, 


Велина Попова
Началник отдел „Програмиране“
Главна дирекция „Европейски фондове за конкурентоспособност“ 

